《拟大明铙歌曲十八首 其九 降谷珍》
明代·胡应麟

方谷珍，起盗薮。乘元之乱，窃据一方地如斗。耗金币，大官酒。

海上时时飞且走，如鬼如蜮鸡与狗。大明当空烛九有，举宗乞命窜海口。

帝悯其愚印加肘，以较群雄最小丑。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。